Namanganda qiymati 3 mlrd so‘mlik suzish havzasi foydalanishga topshirildi

Namangan viloyatining Chust tumanida loyiha qiymati salkam 3 milliard so‘m bo‘lgan yangi suzish havzasi foydalanishga topshirildi. Bu haqda “Daryo” mobil muxbiri ma’lum qildi.

Tuman ahli, xususan, sportchi yoshlar uchun chinakam yangi yil sovg‘asi bo‘lgan mazkur maskan Sharofiddin Xalilov rahbarligidagi “Kosonsoy qurilish servis” xususiy korxonasi quruvchilari sa’y-harakati bilan bunyod qilindi.
Sport inshooti ochilishida ishtirok etgan viloyat hokimi Xayrullo Bozarov suzish havzasi tuman sportchilari yangi marralarni egallashiga ko‘mak berishiga ishonch bildirdi. Quruvchilarni qimmatbaho sovg‘alar bilan taqdirladi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.